மதுரையில் இன்று பேட்டியளித்த அ.தி.மு.க எம்.எல்.ஏவும் மா.செவுமான ராஜன் செல்லப்பா, "குறுகிய நோக்கத்தோடு ஆளுங்கட்சியை இழிவுபடுத்துவதாக சர்கார் படம் அமைந்துள்ளது. எனவே, மதுரையில் இந்தத் திரைப்படத்தை திரையிடக் கூடாது. இந்தத் திரைப்படத்தின் காட்சிகளை மாற்றியமைக்கும் வரை படத்தை திரையிட அனுமதிக்கமாட்டோம். காட்சிகள் ரத்து செய்யும் வரை போராட்டம் தொடரும். மதுரை விநியோகஸ்தர்கள், தியேட்டர் உரிமையாளர்கள் படத்தின் காட்சி மாற்றியமைக்கும் வரை படத்தை திரையிடக் கூடாது என்பதை வேண்டுகோளாக வைக்கிறோம். இல்லாவிட்டால், தொடர்ந்து ஆர்ப்பாட்டம் நடைபெறும்" என எச்சரித்திருந்தார். இதையடுத்து, மதுரையில் சில தியேட்டர்களில் சர்கார் படத்தின் மாலை காட்சிகள் ரத்து செய்யப்பட்டுள்ளன.